CELEX: 32015R1408
Language: mt
Date: 2015-08-19 00:00:00
Title: Regolament ta' Implimentazzjoni tal-Kummissjoni (UE) 2015/1408 tad-19 ta' Awwissu 2015 li jikkonċerna l-awtorizzazzjoni tad-DL-metjonil-DL-metjonina bħala addittiv fl-għalf għall-ħut u għall-krustaċji (Test b'rilevanza għaż-ŻEE)

20.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 219/3
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1408
   tad-19 ta' Awwissu 2015
   li jikkonċerna l-awtorizzazzjoni tad-DL-metjonil-DL-metjonina bħala addittiv fl-għalf għall-ħut u għall-krustaċji
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar l-addittivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni tal-użu ta' addittivi fin-nutrizzjoni tal-annimali u jistipula wkoll ir-raġunijiet u l-proċeduri għall-għoti ta' din l-awtorizzazzjoni.
            
         
               (2)
            
            
               Skont l-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tad-DL-metjonil-DL-metjonina bħala addittiv tal-għalf. Ma' din l-applikazzjoni ntbagħtu wkoll id-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               Dik l-applikazzjoni tikkonċerna l-awtorizzazzjoni tad-DL-metjonil-DL-metjonina bħala addittiv fl-għalf għall-ispeċijiet kollha tal-annimali akkwatiċi, biex tiġi kklassifikata fil-kategorija tal-addittivi “addittivi nutrittivi”.
            
         
               (4)
            
            
               Fl-opinjoni tagħha tas-27 ta' Jannar 2015 (2) l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li, skont il-kundizzjonijiet tal-użu proposti, id-DL-metjonil-DL-metjonina ma għandhiex effett ħażin fuq is-saħħa tal-annimali, is-saħħa tal-bniedem jew l-ambjent u tista' titqies bħala sors effikaċi tal-aċidu amminiku L-metjonina għall-ispeċijiet tal-ħut u tal-krustaċji. L-Awtorità tqis li ma hemmx bżonn ta' rekwiżiti speċifiċi għall-monitoraġġ wara l-kummerċjalizzazzjoni. Hija vverifikat ukoll ir-rapport dwar il-metodu ta' analiżi tal-addittiv tal-għalf fl-għalf, mibgħut mil-Laboratorju ta' Referenza mwaqqaf bir-Regolament (KE) Nru 1831/2003.
            
         
               (5)
            
            
               Il-valutazzjoni tad-DL-metjonil-DL-metjonina turi li l-kundizzjonijiet għall-awtorizzazzjoni, kif stipulat fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta' din is-sustanza għandu jiġi awtorizzat kif speċifikat fl-Anness ta' dan ir-Regolament.
            
         
               (6)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Is-sustanza speċifikata fl-Anness, li tifforma parti mill-kategorija tal-addittivi “addittivi nutrittivi” u mill-grupp funzjonali “aċidi amminiċi, l-imluħ u l-analogi tagħhom”, hija awtorizzata bħala addittiv fin-nutriment tal-annimali suġġetta għall-kundizzjonijiet stipulati f'dak l-Anness.
   Artikolu 2
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Awwissu 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  EFSA Journal 2015;13(2):4012.
   
      ANNESS
      
                  Numru tal-identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formola kimika, deskrizzjoni, metodu analitiku.
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  mg/kg tal-għalf komplet b'kontenut ta' ilma ta' 12 %
               
            
                  
                     Kategorija tal-addittivi nutrizzjonali. Grupp funzjonali: aċidi amminiċi, l-imluħ u l-analogi tagħhom.
                  
               
            
                  3c306
               
               
                  —
               
               
                  DL-metjonil-DL-metjonina
               
               
                  
                     Kompożizzjoni tal-addittiv
                  
                  Trab kristallin minn sinteżi kimika b'minimu ta' 93 % DL-metjonil-DL-metjonina, massimu ta' 3 % DL-metjonina u massimu ta' 3 % sulfat tas-sodju (abbażi ta' materja niexfa)
                  
                     Karatterizzazzjoni tas-sustanza attiva
                  
                  DL-metjonil-DL-metjonina (2-[(2-amino-4-metisulfanilbutanojl) amino]-aċidu 4-metilsulfanilbutanojku)
                  Formula kimika: C10H20N2O3S2
                  
                  Numru CAS: 52715-93-2
                  
                     Metodu analitiku
                      (1)
                  
                  Għall-kwantifikazzjoni tad-DL-metjonil-DL-metjonina fl-addittiv tal-għalf: kromatografija likwida ta' rendiment għoli f'fażi inversa flimkien ma' detezzjoni fotometrika f'205 nm (RP-HPLC-UV).
                  Għall-kwantifikazzjoni tad-DL-metjonil-DL-metjonina fit-taħlitiet lesti minn qabel, fl-għalf kompost u fil-materjali tal-għalf: kromatografija bi skambju tal-joni flimkien ma' derivatizzazzjoni postkolonna u detezzjoni fotometrika f'570 nm (IEC-UV).
               
               
                  Ħut u krustaċji
               
               
                  —
               
               
                   
               
               
                   
               
               
                  Il-kontenut ta' ilma għandu jkun indikat fuq it-tikketta.
               
               
                  Id-9 ta' Settembru 2025
               
            
         (1)  Id-dettalji dwar il-metodi analitiċi jistgħu jinstabu fl-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports